Adriana Seroni

Adriana Fabbri Seroni, soilik Adriana Seroni bezala ezaguna (Florentzia, 1922ko ekainak 9 – 1984ko otsailak 9), kazetari eta politikari komunista eta feminista zen, emakumeen eskubideen alde eginiko lanagatik ezaguna. 1972 eta 1984 urteen artean Diputatuen Ganbara italiarraren partaidea izan zen Italiako Alderdi Komunistarekin.

Biografia 
Florentzian jaio zen 1922ko ekainean. 1944an, 22 urte zituela, Italiako Alderdi komunistara (Partito Comunista Italiano, PCI) afiliatu zen. Urtebetean partidoaren Florentziako emakume-sailaren arduradun bilakatu zen. 1948 eta 1951 artean Toscana nuova-ko editore bezala lan egin zuen. Alderdi komunistako kideen artean mailaz igotzen joan zen, 1968an partidoaren emakume-atalaren (Sezione Femminile) buru izatera heldu zen arte, Nilde Iotti ordezkatuz. 

1972an Italiako Diputatuen Ganbarako ordezkaria izateko hautatu zuten PCI-rekin, alderdi politikoaren arduradun eta zuzendari nagusi bezala. Ganbaran diputatu bezala lan egin zuen bere heriotza arte, 1984an,  bihotzeko baten ondorioz.

Bibliografia 

 Seroni Adriana, La questione femminile in Italia, 1970-1977, Editori Riuniti, 1977.
 Seroni Adriana, Donne comuniste: identità e confronto, Roma: C. Salemi, 1984.
 Massimo d'Alema, A Mosca l'ultima volta: Enrico Berlinguer e il 1984, Editore Donzelli.
 Marisa Passigli, Aspetti e problemi attuali della questione femminile, Roma, Sezione centrale scuole di partito del PCI, 1974
 Maura Vagli, Adriana Seroni, Pacini Fazzi Editore, 2019.

Erreferentziak 

Emakume politikariak
Emakume komunistak
Abortuaren aldeko aktibistak
Emakumeen eskubideen aldeko ekintzaileak
1984ko heriotzak
1922ko jaiotzak
Italiako politikariak
Feminista komunistak
Italiako feministak
Italiako komunistak
Emakume kazetariak
Italiako kazetariak
Italiako Alderdi Komunistako politikariak
Florentzian jaioak
Italiako antifaszistak